
Parlamentul  României

Camera  Deputaților

	Comisia pentru industrii și servicii

București, 22.11.2023

4c-3/204/2023
	Comisia pentru administrație publică și amenajarea teritoriului

București, 22.11.2023

4c-7/257


BIROUL PERMANENT 

AL 

CAMEREI DEPUTAȚILOR


Vă înaintăm, alăturat, Raportul comun asupra proiectului de Lege pentru completarea Legii serviciului public de alimentare cu energie termică nr.325/2006, trimis spre examinare pe fond, Comisiei pentru industrii și servicii și Comisiei pentru administrație publică și amenajarea teritoriului, cu adresa nr.P.L.x.239/2023 din 29 martie 2023.

Prin obiectul de reglementare și conținutul său proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

	PREȘEDINTE,


	PREȘEDINTE,



	Sándor Bende
	Marius-Constantin Budăi

R A P O R T   C O M U N
asupra proiectului de Lege pentru completarea Legii serviciului public de alimentare cu energie termică nr.325/2006


În conformitate cu prevederile art.95 din Regulamentul Camerei Deputaților, republicat, Comisia pentru industrii și servicii și Comisia pentru administrație publică și amenajarea teritoriului au fost sesizate spre dezbatere în fond, cu proiectul de Lege pentru completarea Legii serviciului public de alimentare cu energie termică nr.325/2006, transmis cu adresa nr.P.L.x. 239/2023 din 29 martie 2023 înregistrat la Comisia pentru industrii și servicii sub nr.4c-3/204/2023 din 29 martie 2023, iar la Comisia pentru administrație publică și amenajarea teritoriului sub nr.4c-7/257 din 29 martie 2023.


Consiliul Legislativ, cu avizul nr.128/14.02.2023, avizează favorabil proiectul de lege cu observații și propuneri.


Senatul, în calitate de primă Cameră sesizată, a adoptat proiectul de lege în ședința din 27 martie 2023.



Comisia juridică, de disciplină și imunități, cu avizul nr.4c-13/381/2023 din 12 septembrie 2023, a avizat favorabil proiectul de lege.

Proiectul de lege are ca obiect de reglementare completarea Legii serviciului public de alimentare cu energie termică nr 325/2006, republicată,  în vederea stabilirii unor măsuri aplicabile operatorilor de servicii de alimentare cu energie electrică în sistem centralizat, pe de o parte, iar pe de altă parte sunt promovate măsuri menite să încurajeze creșterea ponderii surselor regenerabile de energie. Potrivit Expunerii de motive, proiectul de lege „este promovat de Ministerul Dezvoltării, Lucrărilor Publice și Administrației pentru îndeplinirea unei condiții formulate prin adresa nr.6035/24.06.2021 de către Consiliul Concurenței la avizul referitor la prelungirea valabilității Schemei de ajutor de stat acordat în perioada 2014 - 30 iunie 2023 operatorilor economici care prestează serviciul de interes economic general de producere, transport, distribuție și furnizare a energiei termice în sistem centralizat către populație”.
În conformitate cu prevederile art.62 și ale art.64 din Regulamentul Camerei Deputaților, republicat, membrii Comisiei pentru administrație publică și amenajarea teritoriului au examinat proiectul de lege în ședința din data de 7 iunie 2023, iar membrii Comisiei pentru industrii și servicii au examinat proiectul de lege în ședința din data 21 noiembrie 2023.

La lucrările celor două comisii a participat, în calitate de invitat, din partea Ministerului Dezvoltării, Lucrărilor Publice și Administrației doamna Vasilica Baciu – director.
La lucrările celor două comisii au fost prezenți deputați conform listelor de prezență.
În urma dezbaterii și a opiniilor exprimate, membrii celor două comisii au hotărât, cu unanimitate de voturi, să propună plenului Camerei Deputaților adoptarea proiectului de Lege pentru completarea Legii serviciului public de alimentare cu energie termică nr.325/2006 în forma adoptată de Senat.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.
	PREȘEDINTE,


	PREȘEDINTE,



	Sándor Bende
	Marius-Constantin Budăi




	SECRETAR,


	SECRETAR,



	Denisa-Elena Neagu
	Radu-Marcel Tuhuț



	Consilier parlamentar, Isabela-Patricia Robe

	Șef serviciu, Nicoleta Toma

Consilier parlamentar, Elena Hrincescu

